kardosdrur/scandi-wiki huggingface dataset:
VAG ADP-motor

VAG ADP motoren er en 4-cylindret benzinmotor fra VAG-koncernen, bygget af støbejern. Den tilsvarende aluminiumsmotor har koden AHL.

Motoren er beregnet til langsliggende montering. Den tilsvarende motor til tværliggende montering har koden AFT.

Kilde 

ADP-motor
Transpole

Transpole er det firma, der står for den offentlige transport i Lille. 

Transpole har VAL-linjer, førerløse metrolinjer, to sporvognslinjer og en del buslinjer.

Eksterne henvisninger 
 Transpole – officiel website

Trafikselskaber
Jernbanetransport i Frankrig
Lille
VAG BTS-motor

VAG BTS motoren er den 16-ventilede version af VAG-koncernens 1,6 liters benzinmotor.

Den benyttes i minibiler som fx Seat Ibiza og VW Polo fra og med årgang 2006.

Kilde 

BTS-motor
BOGESTRA

BOGESTRA er en forkortelse af Bochum-Gelsenkirchener Straßenbahnen, og står for den offentlige trafik i Bochum i den tyske delstat Nordrhein-Westfalen, under selskabet VRR – Verkersverbund Rhein-Ruhr.

BOGESTRA driver seks sporvognslinjer og en del buslinjer.

Ekstern henvisning 
 Bochum-Gelsenkirchener Straßenbahnen (BOGESTRA) – officiel website

Trafikselskaber i Tyskland
Gelsenkirchen
Bochum
Robinho

Robson de Souza, eller Robinho (født 25. januar 1984, São Vicente i Brasilien) er en brasiliansk fodboldspiller, som spiller for den tyrkiske klub Basaksehir. Tidligere har han spillet for blandt andet spanske Real Madrid, engelske Manchester City og italienske AC Milan.

Robinho har gennem karrieren spillet hele 100 kampe for Brasiliens landshold og var med ved både VM i 2006 i Tyskland og VM i 2010 i Sydafrika.

I 2017 blev Robinho idømt ni års fængsel for at have deltaget i en gruppevoldtægt fire år tidligere i Italien. Han har anket sagen. Men den ændrede ikke ved dommen.

Referencer

Eksterne henvisninger 

 

Fodboldspillere fra Brasilien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Santos FC
Fodboldspillere fra Real Madrid CF
Fodboldspillere fra Manchester City F.C.
Fodboldspillere fra AC Milan
Fodboldspillere fra Atletico Mineiro
HMF

Forkortelsen HMF har flere betydninger:
 Hydroxymethylfurfural – en kemisk forbindelse
 Højbjerg Maskinfabrik – en maskinfabrik
Jegerup

Jegerup (tysk: Jägerup) er en landsby i Sønderjylland med , beliggende i Jegerup Sogn mellem de to større byer, Vojens og Sommersted. Landsbyen ligger i Haderslev Kommune og tilhører Region Syddanmark. Den rummer Jegerup Kirke. Kirken er hvidkalket og blev bygget i 1150

Jegerup ligger på den jyske højderyg, der blev dannet ved den sidste istid for 12.000 år siden. De gamle veje fulgte højderyggen ned gennem Jylland, så den gamle Hærvej fra Viborg til Slesvig by går igennem sognet, ligesom Adelvejen, der var forbindelsen mellem slottene i Haderslev og Ribe, også krydser sognet.

Landsbyens navn kendes fra 1492, hvor den kaldes Egrip eller Igrip. Forstavelsen ”Eg’s” oprindelse er lidt usikker, idet det kan være et mandsnavn eller en egbevoksning. De fleste mennesker hælder til den sidste tolkning, idet landsbyen ligger i udkanten af de store egeskove, der for 1000 år siden bredte sig over store strækninger mod nord.

Jegerup kirkesogn var tidligere et annekssogn til Maugstrup sogn, men udskiltes derfra 1914 (Trap 5, X, 1, 272), og omfattede udover Jegerup bebyggelserne Kestrup, Selskær, Jegerup Frihed og Fyrskov. Derefter blev sognet annekssogn til Vojens sogn.

Byen har en aktiv forening der holder mange forskellige aktiviteter i løbet af året, bl.a. Jegerup Byfest der vare en uges tid og sluttes af med et brag af en fest.

Eksterne henvisninger 
 Velkommen til Jegerup By

Kilder 

Byer i Haderslev Kommune
Byer i Sønderjylland (under den danske stat)
Sonnefeld

Sonnefeld er en kommune i Landkreis Coburg i Regierungsbezirk Oberfranken i den tyske delstat Bayern.

Sonnefeld ligger i den sydlige udkant af Thüringer Wald cirka midt mellem Coburg og Kronach.

Inddeling 
Kommunen består af 11 landsbyer

I Sonnefeld tales Itzgründisch som er en frankisk dialekt.

Se også 

 Kloster Sonnefeld, Sonneberg

Eksterne henvisninger 

 Om byvåbebet
Superligaen 1999-00

Superligaen 1999-00 var den 10. sæson siden oprettelsen af ligaen. Den blev administreret af DBU og fandt sted fra den 24. juli 1999 til den 28. maj 2000.

Herfølge BK vandt mesterskabet og fik adgang til den tredje kvalifikationsrunde til UEFA Champions League, mens andenpladsen Brøndby IF fik adgang til anden runde i samme kvalifikation. AB på tredjepladsen kom i kvalifikation til UEFA Cuppen og Viborg FF og AaB på fjerde- og femtepladsen kvalificerede sig til UEFA Intertoto Cup. Vejle BK og Esbjerg fB rykkede med de to laveste placeringer ned i 1. division.

Stillingen

Resultater

Topscorere

Eksterne henvisninger 
 Slutstillingerne 1999/00 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik

1999-2000
Fodbold i 1999
Fodbold i 2000
Weitramsdorf

Weitramsdorf er en kommune i Landkreis Coburg i Regierungsbezirk Oberfranken i den tyske delstat Bayern.

Geografi 
Weitramsdorf ligger cirka 5 kilometer vest for Coburg. Byen er omgivet af store skove, og ligger i en sidedal til floden Rodach.

Inddeling 
Kommunen, hvis administration ligger i Weitramsdorf, består af 9 landsbyer
 Altenhof
 Gersbach
 Hergramsdorf
 Neundorf
 Schlettach
 Tambach
 Weidach
 Weidach-Vogelherd
 Weitramsdorf

Eksterne henvisninger 

 Om byvåbenet
Henri La Fontaine

Henri La Fontaine (22. april 1854 – 14. maj 1943) var en belgisk international jurist og præsident for Det internationale Fredskontor 1907-1943 og modtager af Nobels fredspris i 1913.

La Fontaine studerede jura ved Bruxelles' frie universitet og blev advokat i 1877. Han opbyggede et ry som autoritet i international jura og blev i 1893 professor inden for dette område på Bruxelles' frie universitet. To år senere blev han valgt ind i det belgiske senat for socialistpartiet, og han fungerede som formand for senatet i perioden 1919-1932.

Henri La Fontaine var allerede tidligt i Det internationale Fredskontors eksistens blevet interesseret i dets rolle i verden, og han var medvirkende til kontorets afholdelse af Haag-fredskonferencerne i 1899 og 1907. Han var medlem af den belgiske delegation til Paris-fredskonferencen i 1919 og til stiftelsen af Folkeforbundet (1920-21). I sine bestræbelser på at skabe verdensfred grundlagde han Centre Intellectuel Mondial og foreslog etableringen af verdensskole, verdensuniversitet, verdensparlament og en international domstol. Han var med til at grundlægge Institut de Bibliographie (som senere blev til International Federation for Information and Documentation).

Han skrev endvidere en række juridiske håndbøger og en bog om historien om international voldgift. Han var frimurer og medlem af logen Les Amis Philanthropes i Bruxelles.

Eksterne henvisninger 

 Nobelkomiteens informationer om La Fontaine

Modtagere af Nobels fredspris
Jurister fra Belgien
Nobelprismodtagere fra Belgien
Professorer fra Belgien
Bibliografer
Iveco Stralis

Iveco Stralis er en lastbil fra Iveco, som dækker vægtklassen fra 19 ton og opefter, over Eurocargo.

Motorer 
Alle motorerne er fireventilede R6-dieselmotorer med pumpe/dyse-indsprøjtning, overliggende knastaksel og i nogle tilfælde variabel turbolader.

Motorerne fås i tre forskellige størrelser i forskellige effekttrin:

 Cursor 8, 7,8 liter slagvolume, 228−265 kW (310−360 hk)
 Cursor 10, 10,3 liter slagvolume, 309/331 kW (420/450 hk)
 Cursor 13, 12,9 liter slagvolume, 368/412 kW (500/560 hk)
Alle motorer er udstyret med en effektstærk dekompressionsmotorbremse, Iveco Turbobrake.

Historie 
Stralis kom på markedet i 2002 som efterfølger for EuroStar (fjerntransport, Stralis AS) og EuroTech (Stralis AT hhv. Stralis AD). I 2003 blev den udnævnt til Truck of the Year. I 2006 introduceredes Stralis II, i første omgang under navnet Stralis Cube, som havde fået et kraftigt facelift. Stralis bygges i Madrid.

Eksterne henvisninger 

 Officielt websted

Stralis
Lastbilmodeller
Baghjulstrukne biler
Biler introduceret i 2002
Biler fra 2000'erne
Biler fra 2010'erne
Henrik Haubroe

Henrik Haubroe (16. april 1915 - 15. juli 2014) var en dansk speditør, fabrikant af sikkerhedsudstyr og eventyrer og  forfatter. 

Uddannet i starten af 1930'erne i C.F. Petersen & Søn i Køge med trælast, korn og foderstoffer.
Kom derefter i Den Kongelige Livgarde.
Tre års sprogstudier vekslende med spedition i virksomheder i Berlin og Hamborg, Cambridge, London og Liverpool.

Ved udbruddet af anden verdenskrig var Henrik Haubroe ansat i rederiet A.P. Møller i København. Blev udsendt via den transsibiriske jernbane over Dairen til Shanghai og Manila.
Løjtnant i China Commado Group i Singapore, Burma, Kina og Indien. I de sidste år af anden verdenskrig ansat i det dansk ejede firma Larsen & Toubro Ltd. i Bombay og Madras ind til hjemsendelse til julen 1945.
Stifter i 1946 firmaet ArSiMa – Arbejds Sikkerheds Materiel – i København.
Blev i 1949 gift med cand. jur. Kirsten Krarup.

Fra 1972 var Henrik Haubroe Industrirådets repræsentant i det senere EUs komite for standardisering af personligt sikkerhedsudstyr. Efterfølgende Bygningsfredningsforeningen, BYFOs repræsentant i The Union of European Historic Houses Associations, rapporteur til EU-Kommissionen.
Medstifter af Dansk Køre Selskab, Den kongelige Stalds Venner, medlem af DGH – Danske Godser og Herregårde, Eventyrernes Klub i København.
Debuterer i 2007 som forfatter af bogen, Mit eventyr som deltids herremand på Nørre Wosborg, Dyrehavens Forlag.

Eksterne henvisninger 
 

Erhvervsfolk fra Danmark
Godsejere fra Danmark
Danskere i 1900-tallet
Eventyrere fra Danmark
Iğdır (provins)

Iğdır er en tyrkisk provins i den østlige del af Tyrkiet med et indbyggertal på 184.025 (pr. 2008).
Provinsen er opkaldt efter provinshovedstaden Iğdır.

Byer 
 Iğdır
 Aralık
 Karakoyunlu
 Tuzluca

 

Tyrkiets provinser
Iğdır

Iğdır, er en by i det østlige Tyrkiet. Byen har omkring  indbyggere. Den er også hovedstad i provinsen Iğdır.

Geografi 
Iğdır ligger i det sydøstlige Anatolien, nordvest for Araratbjerget som ses fra byen, og delvist ligger i provensen.

Byen ligger ca. 30 km fra Armenien og 18 km fra den Aserbajdsjanske grænse.

Fotos

Se også 
 Osmanniske Rige

Kilder og henvisninger 

 Iğdır Kommune

Byer i Tyrkiet
Blood Red Shoes

Blood Red Shoes er et britisk indie-rockband i Brighton, med Steven Ansell (oprindelig fra Horsham, West Sussex) på trommer og sang, og Laura-Mary Carter (oprindelig fra fra London) på guitar og sang.

Discografi 
 "I'll Be Your Eyes", EP, V2 2007
 "Box Of Secrets", CD Universal Records, 14-04-2008

Musikinstrumenter

Laura-Mary Carter 
 Fender American Telecaster
 Fender Japanese '62 Reissue Telecaster
 Springtime
 Marshall DSL50 JCM2000 Head 
 Marshall 1960TV Cabinet
 Boss DD-6 
 Boss TU-2 
 Marshall Guv'nor GV-2 Plus
 Electro-Harmonix Big Muff Pi 
 Electro-Harmonix Deluxe Memory Man

Steven Ansell 
 Tama Drum Kit
 Zildjian Cymbals
 Ludwig Black Beauty Snare Drum
 Roland SPD-S sample pad

Eksterne henvisninger 

 Blood Red Shoes hjemmeside

Rockgrupper fra Storbritannien
The Post

The Post har flere betydninger:

Aviser 
 The Post (Pakistansk avis) – avis i Pakistan
 The Post (Engelsk avis) – engelsk tabloid-avis, som var ejet af Eddy Shah. 
 The Post (Connecticut avis) – avis fra den amerikanske stat Connecticut
 The Post (Ohio avis) avis fra den amerikanske stat Ohio
 The Post (Texas avis) – avis fra den amerikanske stat Texas
 The Post (Virginia avis) – avis fra den amerikanske stat Virginia

Aviser hvor ordet Post indgår 
New York Post – amerikansk avis
The Jerusalem Post – israelsk avis
The Washington Post – amerikansk avis

Andet 
 The Post (film) – amerikansk dramafilm fra 2017 af Steven Spielberg
Lina Medina

Lina Vanessa Medina (født 27. september 1933 i Paurange, Peru) var et peruviansk barn, der er den yngste dokumenterede mor. Hun var 5 år, 7 måneder og 21 dage, da hun fødte sin første søn. Lina Medina er et af ni børn født ind i en landfamilie i Ticrapo i Andesbjergene, i Perus fattigste distrikt.

Historien 
Linas forældre tog hende med til et hospital, da de var bekymrede over hendes voksende mave, Lægerne troede først der var tale om en voksende tumor, men en nærmere undersøgelse viste at hun var gravid i syvende måned. Halvanden måned senere, den 14. maj 1939, fødte Lina en velskabt dreng på 2,7 kilo. Barnet blev forløst ved kejsersnit, da Linas hofter var for smalle til en naturlig fødsel.

Ifølge en lægeundersøgelse havde hun fået sin første menstruation allerede da hun var 8 måneder (2,5 ifølge en anden kilde), og havde som fireårig tydelige bryster og som femårig brede hofter.

Barnet blev døbt Gerardo, efter fødselslægen Gerardo Lozada. Drengen blev opfostret i den tro at Lina var hans storesøster, men opdagede i en alder af 10 år, at hun i virkeligheden var hans mor. Han voksede op tilsyneladende uden mén fra den usædvanlige mor, men døde som 40-årig i 1979 af en knoglemarvssygdom.

Lina Medina afslørede aldrig, hvordan hun var blevet befrugtet eller hvem faren var. En anden læge, der var med til at undersøge hende, har foreslået at hun nok ikke selv vidste det. Linas far blev arresteret, mistænkt for voldtægt og blodskam, men blev senere sat fri af mangel på beviser. Lina giftede sig senere med Raúl Jurado, som i 1972 blev far til hendes anden søn. De boede i et fattigt distrikt i Lima, kendt som Chicago Chico (Lille Chicago). I 2002 nægtede hun at give et interview til Reuters.

Som ung pige arbejdede hun som sekretær i Gerardo Lozadas klinik i Lima. Lozada gav hende en uddannelse og hjalp hendes søn gennem en videregående udddannelse.

Der er to fotografier, som dokumenterer graviditeten og fødslen. Det første er fra begyndelsen af april 1939, da Lina var syv og en halv måned henne. Det er taget fra hendes venstre side og viser hende stående nøgen med en prominent højgravid mave. Det andet billede blev taget et år senere i Lima, da barnet var 11 måneder gammelt.

Se også 
 Fødedygtige alder

Eksterne henvisninger 
 Snopes.com: Youngest Mother om Lina Medina

Noter 

 
 
 
 
 
 
 
 
 
 
 

Personer fra Peru
Graviditet
Verdensrekordindehavere
Bæk (Haderslev Kommune)

Bæk (tysk: Bek) ligger i Sønderjylland og er en meget lille landsby, beliggende ca. otte kilometer nordøst for Haderslev, tæt på Haderslev Fjord. Den ligger i Haderslev Kommune og hører til Region Syddanmark.

Lokaliteter i Haderslev Kommune
Lokaliteter i Sønderjylland (under den danske stat)
The Post (Engelsk avis)

The Post var en engelsk national avis i tabloid-format, ejet af Eddy Shah. 

Avisen blev lanceret i november 1968 og skulle være en konkurrent til avisen Daily Star.

Levetiden på avisen var formodentlig den korteste i den engelske avisverden, da den lukkede efter fem uger i december 1968.

Aviser fra Storbritannien
Etableret i 1968
Ophørt i 1968
Layout-motor

En layout-motor (fra engelsk: Layout engine) er software implementeret i en webbrowser, der viser formateret webindhold.
Eftersom browsere bruger forskellige layout-motore, kan websider altså se forskellige ud i forskellige browsere.

De mest kendte layout-motore er:
 Gecko – Mozilla Firefox, SeaMonkey, Flock, Camino, K-Meleon, Netscape (udgået)
 WebKit (bygger på KHTML-motoren) – Apple Safari, Google Chrome
 Trident – Microsoft Internet Explorer 4+, Maxthon, Avant Browser
 KHTML – Konqueror, OmniWeb 5+
 Presto – Opera

Webbrowsere
Gecko (layout engine)

Gecko er en open source webbrowser layout engine, som bliver brugt i alle Mozilla-software produkter og afledte programmer, inklusive seneste Netscape-udgivelser.

Programmet er skrevet i C++  og er licenseret under MPL/ GPL/ LGPLs triplelicens.

Gecko er konstrueret til at understøtte åbne internet-standarder.

Software fra Mozilla Foundation
Webbrowsere
Fri software
Internet-software til Linux
Internet-software til OS X
Internet-software til Windows
Peugeot 4007

Peugeot 4007 er Peugeots første bud på en SUV. Den er udviklet i samarbejde med Citroën og Mitsubishi, og fås enten med forhjulstræk eller firehjulstræk. Modelprogrammet består af en benzinmotor og to dieselmotorer. Benzinmotoren er hentet fra Mitsubishi, mens de 2 dieselmotorer er Peugeot og Citroëns velkendte commonrail diesel HDi motorer med partikelfilter.

4007 bliver sammen med Citroën C-Crosser og Mitsubishi Outlander produceret i Okazaki, Aichi, Japan af Mitsubishi Motors, og er den første Japansk producerede Peugeot.

I Danmark fås Peugeot 4007 udelukkende som 2.2 HDi i to udstyrsniveauer. ST og Griffe. ST er basismodellen, og Griffe er topmodellen, med bl.a. læderkabine med el-sæder og 18" alufælge.

Motorer 

* Sælges ikke i Danmark på nuværende tidspunkt.

Billeder 
Klik på billederne for at se dem i stort format.

4007
SUV'er
Forhjulstrukne biler
Biler introduceret i 2008
Biler fra 2000'erne
Biler fra 2010'erne
Citroën C-Crosser

Citroën C-Crosser er Citroëns første bud på en SUV. Den er udviklet i samarbejde med Peugeot og Mitsubishi, og fås enten med forhjulstræk eller firehjulstræk. Modelprogrammet består af en benzinmotor og to dieselmotorer. Benzinmotoren er hentet fra Mitsubishi, mens de 2 dieselmotorer er Peugeot og Citroëns velkendte commonrail diesel HDi motorer med partikelfilter.

C-Crosser bliver sammen med Peugeot 4007 og Mitsubishi Outlander produceret i Okazaki, Aichi, Japan af Mitsubishi Motors, og er den første Japansk producerede Citroën.

Citroën C-Crosser sælges ikke i Danmark, til gængæld sælges søstermodellerne fra Peugeot og Mitsubishi.

Motorer 

C-Crosser
SUV'er
Biler introduceret i 2008
Biler fra 2000'erne
Biler fra 2010'erne
Forhjulstrukne biler
Louise Jensen

Louise Jensen (19. marts 1972, Hirtshals – 16. september 1994, Cypern) var en dansk rejseguide for Star Tour på Cypern, der blev bortført, voldtaget og dræbt af tre britiske soldater; Allan Ford (1968), Justin Fowler (1968), og Geoffrey Pernell (1970).

Om natten den 16. september 1994 kørte Louise Jensen med sin cypriotiske kæreste på motorcykel, da de blev kørt ned af de tre fulde mænd i en militærjeep. Mændene, der var blevet udstationeret på Cypern med deres enhed Royal Green Jackets, slog den cypriotiske kæreste omkuld og kørte væk med Louise i jeepen. Dernæst voldtog de hende på skift, hvorefter de gentagne gange slog hende i hovedet med en spade indtil hun døde. Liget gravede de ned i en lille fordybning. Først flere dage senere blev liget af Louise Jensen fundet. Hun var da så medtaget af mishandlingen og dagene i solen, at hun kun kunne identificeres ved en sølvring hun bar på fingeren.

Den 27. marts 1996 blev de tre mænd dømt skyldig i bortførelse, voldtægt og drab og dømt til livsvarigt fængsel. Dommerne beskrev forbrydelserne som "umenneskelige i deres planlægning og vulgære i deres udførelse.". I 1998 nedsatte en appeldomstol straffen til 25 års fængsel, da retten fandt det en formildende omstændighed, at mændene var berusede og ikke tidligere var straffet.

De fik yderligere nedsat straffen efter god opførelse, og i sommeren 2006 begyndte de cypriotiske myndigheder at forberede deres løsladelse. Lousie Jensens forældre, de danske myndigheder og den daværende danske justitsminister (Lene Espersen) forsøgte forgæves at forhindre løsladelsen, og i august 2006 var alle tre blevet løsladt og deporteret tilbage til Storbritannien – de havde da tilbragt omkring 12 år i fængsel.

Louise Jensen blev 22 år, hun efterlod sine forældre og en bror.

References

Eksterne henvisninger 
 Murder of an Innocent by Robert Fisk, The London Independent. 

Personer der er blevet myrdet
Mord i Danmark
Club de Gimnasia y Esgrima La Plata

Club de Gimnasia y Esgrima La Plata er en argentinsk idrætsklub i byen La Plata, der ligger 50 km syd for Buenos Aires. Klubben har en lang række afdelinger for forskellige idrætsgrene, herunder fodbold. 

Fodboldklubben har hjemmebane på Juan Carmelo Zerillo Stadion med plads til 33.000 tilskuere i bydelen Mondongo. Klubben spiller i den argentinske Primera División, der er den bedste række i den argentinske liga.

Udover fodbold har klubben aktiviteter indenfor bl.a. atletik, basketball, fægtning, futsal, gymnastik, hockey, boksning, tennis, og volleyball.

Historie 

Grundlagt 3. juni 1887 begyndt Club de Gimnasia y Esgrima La Plata deres sportslige aktiviteter med de to sportsgrene, der udgør dens navn, gymnastik og fægtning. Derefter tilføjede de aktiviteter såsom skydning atletik og cricket med flere. Desuden begyndte at dyrke fodbold, hvilket gennem dens historie blev klubbens største sportslige aktivitet. 

Institutionen har ændret sit navn flere gange: fra april til december 1897 blev kaldt "Fægte Klub", fordi fægtning var den eneste aktivitet, der udøvedes på det tidspunkt. Den 17. december 1897 vender tilbage til sit oprindelige navn: "Gymnastik og Fægtning Club". Siden juli 1952 den 30. september 1955 blev kaldt 'Club Gymnastik og Fægtning' af Eva Perón ", fordi byen La Plata blev omdøbt Byen Eva Perón 1952, efter Eva Peróns død. Byen fik sit tidligere navn under regeringen i Revolution Liberator og det samme gjorde også klubben.

Ekstern henvisning 

 Klubbens officielle hjemmeside
 Tabla histórica del club en RSSSF
 Campeones de la Primera División del Fútbol Argentino
 Campeones de la Segunda División del Fútbol Argentino

Noter 

Fodboldklubber i Argentina
Etableret i 1887
Huset Liechtenstein

Huset Liechtenstein regnes blandt de ældste adelsfamilier i Europa. I 1136 bliver navnet brugt første gang af Hugo von Liechtenstein. Familien tæller over hundrede medlemmer, hvoraf kun en del bor i fyrstedømmet Liechtenstein.

Oprindelse 

Navnet kom fra Borgen Liechtenstein sydligt for Wien. I området omkring denne stamborg og ved Niederösterreichs nord-øst-grænse havde de tidlige Liechtensteinere hovedsæde.

Den ubrudte anerække af Liechtensteinere begyndte med Heinrich I. von Liechtenstein (død 1265/66), der holdt området ved Mikulov i Sydmähren som fri ejendom.

Fyrstefamilien i dag 
Fyrsten er regent over det fyrstlige hus og våger derfor ifølge husreglen over fyrstehusets "anseelse, ære og velfærd" (). Efter fyrst Franz Josef II.s død d. 13. november 1989 overtog fyrst Hans-Adam II. højsædet.

Fyrstefamilien vælger hvert femte år et familieråd.

Fyrst Hans-Adam II. og fyrstinde Marie har 4 børn:
 Arveprins Alois, født 11. juni 1968
 Prins Maximilian, født 16. maj 1969
 Prins Constantin, født 15. marts 1972
 Prinsesse Tatjana, født 10. april 1973.

Se også 
 Liechtensteins regenter

Eksterne henvisninger 
 Huset Liechtenstein
Paulos Faraj Rahho

Mar Paulos Faraj Rahho, arabisk: بولص فرج رحو – (født 20. november 1942 i Mosul, Irak, dræbt mellem 29. februar og 12. marts 2008) var katolsk kaldæisk ærkebiskop af Mosul i det nordlige Irak.

Han studerede til præst i Bagdad, og blev præsteviet den 10. juni 1965. Efter at have virket i Bagdad en kort periode blev han tilknyttet St. Jesajas kirke i Mosul, og senere ærkebiskop i januar 2001.

Rahho udtrykte bekymring for forsøgene på at inkorporere sharialoven mere fundamentalt i den irakiske grundlov. Han ledede sin kirke under vanskelige tider med en række voldelige overgreb, herunder også terrorangreb, mod præster, troende og kirkelig ejendom. Han var også selv blevet udsat for trusler fra bevæbnede enkeltpersoner eller grupper i Mosul.

Den 29. februar 2008 blev han kidnappet i en aktion, som kostede to af hans assistenter livet
. Der blev fremsat høje krav om løsepenge og våbenleverancer for at frigive ham. Til slut meddelte nogle ukendte personer hans slægtninge, at han var død, og hvor de kunne finde graven. Liget blev fundet den 13. marts, og det var klart, at han da havde været død i flere dage.

Noter

Eksterne henvisninger 

 Nekrolog i The Times, 13. marts 2008 

Assyrere
Personer fra Mosul
Katolske præster
Mord i Irak
Franz 1. af Liechtenstein

Franz I af Liechtenstein (født 28. august 1853 på Burg Liechtenstein ved Mödling i Niederösterreich, død 25. juli 1938 i Feldsberg i Bøhmen) var fyrste af Liechtenstein fra 1929 til 1938. 

Han var søn af Alois 2. af Liechtenstein. Hans storebror, som var huset Liechtensteins og fyrstedømmets overhoved før ham, var Johan 2. af Liechtenstein. Franz I var gift med Elisabeth Guttman (1875-1947) fra 1929, hvilket var hendes andet ægteskab. Franz abdicerede i 1938 og efterfulgtes af Franz Josef 2. af Liechtenstein, som var barnebarn af hans ældste fætter og hans søster Henriette.

Kilder 

 

Fyrster af Liechtenstein